 Maịka 2  Ahụhụ ga-adịrị ndị na-akpa nkata ihe ọjọọ, na-emekwa atụmatụ otú ha ga-esi mee ihe na-adịghị mma mgbe ha dina nelu ihe ndina ha! Ha na-eme ya mgbe chi bọrọ, nihi na ha nwere ike ime ya.Agụụ inweta ubi agụwo ha, ha anarawokwa ha nike; agụụ inweta ụlọ agụwo ha, ha ewegharawokwa ha; ha erigbuwo nwoke na ezinụlọ ya, rigbuo nwoke ma weghara ihe nketa ya.Nihi ya, nke a bụ ihe Jehova kwuru, Lee, m na-eche echiche iwetara ezinụlọ a ọdachi nke unu na-agaghị agbụrụ isi unu na ya, ka unu wee ghara ịdị mpako; nihi na ọ bụ oge ọdachi.Nụbọchị ahụ, a ga-eji unu tụọ ilu, kwaakwara unu ákwá arịrị. A ga-asị: E bukọrọwo ihe anyị! Ala ndị ala anyị ketara ka o nyere ndị ọzọ. Lee ka o si napụ anyị ya! O nyere onye na-ekwesịghị ntụkwasị obi ubi anyị.Ya mere, ị gaghị enwe onye ga-eji ụdọ na-atụ ala, na-eke ya site nife nza, nime ọgbakọ Jehova.Unu ekwula ihe ọ bụla. Ha na-ekwu okwu. Ha agaghị ekwu ihe ọ bụla banyere ihe ndị a. Mmechuihu agaghị apụ apụ.Gị ụlọ Jekọb, à na-ajụ, sị: Iwe ò weela mmụọ Jehova, ka ọ bụ ya mere ihe ndị a? Ọ bụ na okwu m adịghị arụpụtara onye na-eje ije nizi ezi ihe ọma?Ụnyaahụ, ndị m biliri nnọọ dị ka ndị iro. Unu si nihu uwe na-adọrọ ihe ịchọ mma ndị dị ebube nahụ ndị tụsaara ahụ na-agafe, bụ ndị dị ka ndị si agha na-alọta.Unu nọ na-achụpụ ndị inyom nke ndị m nụlọ nke na-atọ nwaanyị ụtọ nke ukwuu. Unu na-anapụ ụmụ ya ịma mma m ruo mgbe a na-akaghị aka.Bilienụ pụọ, nihi na ebe a abụghị ebe a na-ezu ike. Ebe ọ bụ na ọ ghọwo onye na-adịghị ọcha, a ga-ebibi ya; mbibi ahụ na-egbukwa mgbu.Ọ bụrụ na nwoke nke na-achụso ikuku ma na-agha ụgha ekwuo okwu ụgha, sị: M ga-agwa unu okwu banyere mmanya na ihe ọṅụṅụ na-egbu egbu, ọ bụkwa ya ga na-agwa ndị a okwu.M ga-achịkọta Jekọb, unu dum; aghaghị m ịchịkọta ndị Izrel fọdụrụnụ. M ga-eme ka ha dịrị notu, dị ka ìgwè atụrụ nke nọ nogige atụrụ, dị ka ìgwè anụ nke nọ nebe ha na-ata ahịhịa; a ga-eme mkpọtụ na ha nihi ndị mmadụ.Onye na-etipu mgbidi ga-ebutere ha ụzọ: ha ga-etipukwa mgbidi. Ha ga-esi nọnụ ụzọ ámá gafere, ha ga-esikwa na ya pụọ. Eze ha ga-ebutere ha ụzọ, Jehova ga-abụkwa onye ndú ha. 